**Kutatási gyakorlat 2, 3, 4.** Prof. Spéder Zsolt, egyetemi tanár

DSNP4901, DSNP6201, DSNP6301 (6 kredit)PTE DSZDI vezető

PTE Demográfia és Szociológia Doktori Iskola Zsolnay Negyed E25 106, mellék: 28204

E-mail: speder@demografia.hu

**Kurzusleírás**: Kutatási technikák elsajátítása a doktorandusz és a témavezető kutatási együttműködése során. A közös munka számtalan formát ölthet, ezek lehetnek: együttműködés a doktori téma kidolgozásában, tudományos segédmunkatársi részvétel a témavezető által vezetett kutatás(ok)ban. A közös munka kiterjedhet a témához kapcsolódó adatok, statisztikák összegyűjtésére, az empirikus vizsgálat alternatíváinak kidolgozására, a vizsgálat részleteinek rögzítésére, szakirodalmi összefoglaló megírására, a kutatás ütemezésére, a kivitelezett empirikus vizsgálat eredményeinek értékelésére és értelmezésére, stb.

A DSNP4901 kurzus felvétele kötelező minden doktorandusz számára. A DSNP6201 és DSNP6301 kurzusok felvétele az önköltséges hallgatók számára ajánlott, az állami finanszírozásúak ezek helyett az Oktatás (DSNP5001-03), illetve a Tudományszervezés (DSNP5101-03) kurzusokat veszik fel, amelyek (felkérés esetén) nyitottak az önköltséges hallgatók számára is.

**Értékelés**: A kurzus felvételének félévében, a vizsgaidőszak vége előtt két héttel e-mailen benyújtandó kutatási jelentés az elvégzett munkáról. A dolgozat fedőlapja tartalmazza a kurzus kódját és elnevezését. A jelentéshez csatolni kell a témavezető támogató nyilatkozatát e-mailben.